Ladies' Code

Ladies' Code (հանգըլ՝ 레이디스 코드), հարավկորեական կանանց խումբ, որը հովանավորում է «Polaris Entertainment»-ը և կազմվել է 2013 թվականին։ Խմբի բնօրինակ կազմի մեջ էին մտնում Էշլին՝ լիդերը և մյուս անդամները՝ Սո Ջունգը, Զունին, Լիսեն և Ընբին։ Նրանք իրենց առաջնաելույթը արել են «Code#01» մինի և ալբոմով և դրա գլխավոր երգով՝ «Bad Girl», որոնք թողարկվել են 2013 թվականի մարտի 3-ին։ 2014 թվականի սեպտեմբերի 3-ին խմբի անդամները ենթարկվեցին ավտովթարի, ինչի արդյունքում մահացան Լիսեն և Ընբին։

Կարիերա

Մինչ առաջնաելույթ 

Մինչ առաջնաելույթը խմբի անդամները ունեին որոշակի փորձ շոուբիզնեսում աշխատելու համար։

Լիսեն մասնակցել է «Միսս Կորեա 2009»-ին, որպես Ճապոնիայի ներկայացուցիչ (նրա քույրը՝ Կվոն Լիեն մասնակցել է «Միսս Կորեա 2007»-ին) և հաղթել է «Korean Abroad Award» մրցանակը։ Նա ձեռք է բերել հանրաճանաչություն, մասնակցելով «Star Audition: The Great Birth» տաղանդների շոուին, հայտնվելով թոփ-12-ում։ 2011 թվականին նա այդ շոուի իր մրցակցի՝ Դեյվիդ Օի հետ մասնակցել է «We Got Married» հաղորդմանը, որպես նրա զույգ : Լիսեն պայմանագիր կնքեց «KeyEast» գործակալության հետ, 2013 թվականին գործակալությունը փոխելուց առաջ։

Սո Ջունգ եղել է ֆինալիստ «The Voice of Korea» հաղորդման առաջին եթերաշրջանում և հայտնվել է թոփ-8-ում։ Ընբին «SBS 8 News»-ի հաղորդավար՝ Կիմ Սունգ Ջունի օրենքով քույրն էր։ Էշլին մինչ առաջնաելույթը քեյ փոփ պարերի քավըրներ էր անում և վիդեոները ներբեռնում Յութուբ, «ashleych0i» կեղծանունով։

2012–13: «Bad Girl» և «Pretty Pretty» 

2012 թվականին խումբը սկսեց ձայնագրել իր դեբյուտային ալբոմը։ 2013 թվականի փետրվարի 30-ին Սո Ջունգը հաստատեց, որ միանալու է «Polaris Entertainment»-ի նոր կանացի խմբին և նրանք առաջնաելույթ կունենան հաջորդ ամիս։ Գովազդենրը սկսեցին 2013 թվականի փետրվարի 25-ին Լիսեի թիզեր հոլովակով, 26-ին՝ Սո Ջունգի, 27-ին՝ Ընբի, 28-ին՝ Զունիի, իսկ մարտի 1-ին՝ Էշլիի հետ բոլորով համատեղ։ Մարտի 3-ին թողարկվեց երգի թիզեր տեսահոլովակը։

Նրանց «Code#01» մինի ալբոմը «Bad Girl» երգով թողարկվել է 2013 թվականի մարտի 7-ին։ Թողարկամ հաջորդ օրը, զբաղեցրել է լավ դիրքեր «Bugs», «Soribada», «Mnet» և «Daum» չարտերում, իսկ «Gaon Digital Chart»-ում 34րդ տեղը։ 2013 թվականի ապրիլի 21-ին խումբը ելույթ ունեցավ «M! Countdown» հաղորդմանը, նույն օրը ելույթ ունեցան նաև «Inkigayo» հաղորդմանը։

Օգոստոսի 6-ին նրանք թողարկեցին իրենց «Hate You» թվային սինգլը, որը նրանց թողարկելիք երկրորդ մինի ալբոմի մեջ էր մտնելու։ Նրանք պլանավորել էին իրենց վերադարձը 2013 թվականի հուլիսի 25-ին, բայց Զունին ոտքի վնասվածք ստացավ և դրա պատճառով հետաձգվեց մինչև օգոստոս։ Երգի թողարկումից հետո երգը գրավում է առաջին տեղը «Bugs» չարտում։

Երգը հայտնվել է չորդ այլ չարտերի թոփ-10-ում։

Օգոստոսի 21-ին նրանք հայտարարեցին, որ նրանք կվերադառնան սեպտեմբերի 3-ին «Code#02» երկրորդ մի ալբոմով և «Pretty Pretty» երգով։

2014–2015: «So Wonderful», «Kiss Kiss» և մահաբեր ավտովթար 

2014 թվականի փետրվարի 4-ին «Polaris Entertainment»-ը հայտարարեց, որ խումբը շուտով կվերադառնա «So Wonderful» թվային սինգլով։ Թիզեր հոլովակը հրապարակվել է փետրվարի 6-ին։ Հաջորդ թիզերը հայտնվել է դրա հաջորդ օրը, իսկ երրորդ թիզերը փետրվարի 10-ին։ Երգի պրոդյուսերությամբ զբաղվել է Super Changddai-ը, ով նրանց հետ եղել է սկսած առաջնաելույթից։ Երգը իր տեսահոլովակով թողարկվել է փետրվարի 13-ին, այդ նույն օրը ելույթ են ունեցել «M! Countdown»-ում։

2014 թվականի հուլիսի 31-ին խումբը հրապարակեց «Kiss Kiss» երգի թիզեր լուսանկարներ, իսկ դրա հաջորդ օրը ներկայացրեցին թիզեր տեսահոլովակը։ Օգոստոսի 5-ին թողարկված երկրորդ թիզեր հոլովակում ներկայացվեց բոլոր անդամների համբույրի տեսարանները, ինչպես «Գորտ արքայազնը» հեքիաթում։ Օգոստոսի 6-ին ներկայացվեց ամբողջական տեսահոլովակը, իսկ սինգլը թողարկվեց օգոստոսի 7--ին, դրա հետ մեկտեղ թողարկվեց նաև CD տարբերակը։ Հաջորդ օրը նրանք ելույթ ունեցան «KBS» հեռուստալիքի «Music Bank» հաղորդմանը։

2014 թվականի սեպտեմբերի 1-ին Էշլին հայտարարեց, որ նրանք աշխատում են նոր ալբոմի վրա, բայց այն լինելու էր լիամետրաժ թե մինի ալբոմ, դրա մասին ոչինչ չխոսվեց։

Սեպտեմբերի 3-ին, կորեական ժամանակով ժամը 1:30, համերգներից հետո վերադառնալով Սեուլ, խմբի անդամները ենթարկվեցին ուժեղ ավտովթարի։ Խմբի մենեջերը՝ պարոն Պակը շտապելով էր վարում 137 կմ/ժ (85 մղ/ժ) 30 կմ (19մղ) տարածքի վրա, որտեղ արագությունը նշանակված էր մինչև 100 կմ/ժ (62 մղ/ժ)։ Անձրևային եղանակ էր, ճանապարհը թաղ էր, այդ պատճառով պարոն Պակը չկարողանալով ավտոմեքենայի վերահսկողությունը պահել և ենթարկվեցին վթարի։

Ընբին մահացավ մինչ Սունգբինի բժշկական կենտրոն հասնելը, վեց տուժածները տարվել էին տարբեր հիվանդանոցներ։ Սո Ջունգը և Լիսեն, ովքեր ամենածանր վնասվածքներն էին ստացել, տարվել էին Սուվոնի քաղաքի Կորեայի կաթոլիկ համալսարանի Սուրբ Վինսենտի հիվանդանոց և գրանցել շատ ծանր վնասվածք ունեցող հիվանդների շարքին։ Լիսեին հետո տեղափոխել են Աջու համալսարանի հիվանդանոց, որտեղ չորս օր անց՝ սեպտեմբերի 7-ին մահացել է 10:10 (Կորեայի ժամանակով)։ Սո Ջունգի կարգավիճակը կարգավորվեց։ Էշլին, Զունին, Պակը և մեկ ստիլիստ ստացել էին մանր վնասվածքներ։ Էշլին և Զունին հոկտեմբերի 29-ին դուրս գրվեցին հիվանդանոցից և իրենց տանը գտնվում էին անկողնային ռեժիմի մեջ էին, մինչ այդ Սո Ջունգին տեղափոխեցին իր հարազատ քաղաքի՝ Վուջոնգի հիվանդանոց։ Նոյեմբերի 12-ին նրանք վերադարձան Սեուլի իրենց հանրակացարանը, իսկ Սո Ջունգը շարունակում էր բուժում ստանալ։

Հետազոտությունները պարզել էին, որ վթարի պատճառը արագ վարելն էր և ֆուրգոնի հետևի անիվը արագության պատճառով դուրս է թռել։ Տեղեկացվում է, որ անվտանգության բարձիկները բացվել են հարվածի պահին, երբ ֆուրգոնը մի քանի անգամ պտտվել է մինչ պաշտպանիչ պատին հասնելը։ Բժիշկը, ով վթարից հետո այնտեղ է եղել ասել է, չի հիշում, որ ամրագոտիները արձակել է, երբ փորձել է օգնություն ցույց տալ։

Ընբիի և Լիսեի մահից հետո, խումբը հայտարարեց, որ նրանք կշարունակեն իրենց գործունեությունը, եթե բարձր տեղերը զբաղեցնեն չարտերում, այդպիսով ֆաները սկսեցին հայտարարություններ տարածել սոցիալական կայքերում, որպեսզի լսեն «I'm Fine Thank You» երգը, դրանով նրանք իրականացրեցին Ընբիի երազանքը՝ գրավեցին առաջին տեղը չարտերում։ Երգը ներկայումս էլ գտնվում է թոփ շարքում «Melon», «Bugs», «Genie», «Monkey3», և «Olleh» չարտերում, զբաղեցրել է երրորդ տեղը «Gaon Singles Chart»-ում։

2014 թվականի նոյեմբերի 12-ին Պակը ձերբակալվեց, որպես ճակատագրական վթարի պատասխանատու։ 2015 թվականի հունվարի 15-ի դատի համաձայն նրան ազատազրկեցին մեկ տարի և երկու ամիս, նա ազատ արձակվեց։ Մարտի 25-ին նա բողոք ներկայացրեց, որ նրա պատժաժամկետը քչացնեն։
Ապրիլի 8-ին նա անհայտ գումարի չափով համաձայնության եկավ Լիսեի և Ընբիի ընտանիքների հետ։ Ապրիլի 15-ին նրան ազատ արձակեցին, բայց երկու տարի պետք է մնա ոստիկանության վերահսկողության ներքո։ Նա նաև պետք է 160 ժամ հանրային ծառայություններով զբաղվեր և 40 ժամ հաճախել օրինապահ վարորդական դասերի։

Ապրիլի 26-ին հայտնի դարձավ, որ Էշլին, Զունին և Սո Ջունգը շարունակելու են իրենց գործունեությունը և պարապում են դրա համար, բայց շարունակում էին բուժում ստանալ։

Մայիսի 28-ին «Polaris» ընկերությունը հայտարարեց, որ օգոստոսի 22-ին Տոկիոում նրանք պետք է տան "I'm Fine, Thank You: RiSe & EunB Memorial Concert" համերգը, այն նվիրված էր լինելու Լիսեի հիշատակին, ով ցանկանում էր, որ խումբը համերգ տա իր հարազատ քաղաքում։ Համերգին մասնակցել էին նաև նրանց լեյբլի կոլեգաները, ներառյալ Կիմ Բում-սուն, Յանգ Դոնգ-գեն և R«umble Fish»-ը, Զունին, Էշլին և Սո Ջունգը կատարել էին «I'll Smile Even If It Hurts» երգը, որը ավտովթարից հետո առաջին ձայնագրած երգն էր։ Սո Ջունգը հուզված էր և չկարողացավ շարունակել ելույթը։ 
Սեպտեմբերի 3-ին Սո Ջունգը և իր կոլեգաները՝ KԿիմ Բում-սուն, IVY-ը, Յանգ Դոնգ-գենը, Հան Հի-ջունը, «Rumble Fish»-ը և Սան Վուն ներկայացրեցին I«'m Fine, Thank You» եչգի քավեր տարբերակը, որը նվիրված էր Լիսեի և Ընբիի հիշատակին։ Նրանց լեյբլի ներկայացուցիչը հայտարարեց, որ երգից ստացած ամբողջ գումարը նվիրաբերելու են բարեգործական ընկերություններին։ Խումբը հայտարարեց, որ «I'll Smile Even If It Hurts» երգը նվիրված էր Լիսեի մահվան մեկ ամյակին։

2016-ներկա։ Վերադարձ, որպես եռյակ։ 

2016 թվականի հունվարի 23-ին խումբը հայտարարեց, որ վերադառնալու է գարնանը, դա նրանց առաջին վերադարձն էր ավտովթարից հետո և առաջին վերադարձը, որպես եռյակ։ «Polaris Entertainment»-ը նշել է, որ խմբում նոր անդամներ չեն լինելու։ Փետրվարի 15-ին խումբը սկսեց հրապարակել իրենց «Myst3ry» ալբոմի առաջին սինգլի թիզեր հոլովակները։ Փետրվարի 24-ին թողարկվեց ալբոմը և «Galaxy» սինգլը։ Թողարկման նույն օրը անդամները որոշեցին առաջ շարժվել առանց Ընբիի և Լիսեի, երկրպագուներին դարձնելով իրենց գլխավոր լծակը առաջ շարժվելու համար։ Էշլին այդ ամենը բացատրեց այսպես. «Դեռևս դժվար է ընդունել, որ նրանք այլևս մեր հետ չեն և մենք դժվար իրավիճակի մեջ էինք ընկել՝ վերադառնա՞լ բեմ, թե՞ ոչ։ (...) Երբ մենք ամեն ինչ կորցրել էինք, երկրապագուները մեզ աջակցեցին։ Դա օգնեց մեզ պայքարել և վերադառնալ բեմ»։ Այդ ժամանակ Զունին մեկնաբանեց. «Մենք ամեն ինչ կանենք, որպեսզի լրացնենք Ընբիի և Լիսեի բացակայությունը»։

Անդամներ

Սկավառագրություն 

 Code#01 Bad Girl (2013)
 Code#02 Pretty Pretty (2013)

Ֆիլմագրություն

Ռեալիթի հաղորդումներ

Հեռուստահաղորդումներ

Մրցանակներ և անվանակարգումներ

MelOn Music Awards

Mnet Asian Music Awards

Gaon Chart K-Pop Awards

Seoul International Youth Film Festival

Ծանոթագրություններ 

Հարավկորեական երաժշտական խմբեր
Քեյ փոփ երաժշտական խմբեր